**УТВЪРЖДАВАМ**: ………………………

( Нели Киркова- Костова *)*

**ЕТИЧЕН КОДЕКС**

**НА**

**УЧИЛИЩНАТА ОБЩНОСТ В 32. СУИЧЕ**

**„ СВ. КЛИМЕНТ ОХРИДСКИ „**

**2019-2020**

*Етичният кодекс / ЕК / е създаден на основание чл.175, ал.1, 2 и 3 от Закона за*

*предучилищното и училищното образование, приет от Педагогическия съвет на*

*проведено заседание на дата……… / съгласно чл. 263, ал. 1, т. 14/ и с решение на*

*обществения съвет от ……………, съгласно чл. чл. 269, ал. 1, т.11 от ЗПУО.*

ВЪВЕДЕНИЕ

Етичният кодекс на училищната общност в 32.СУИЧЕ представя стандартите за

етично поведение на работещите с ученици в образователно-възпитателния процес и

има за цел:

1. Да утвърди основните ценности, норми и принципи на поведение, които

работещите с ученици трябва да знаят и спазват в своята практика.

2. Да укрепи авторитета на учителите и общественото доверие към училището

като институция.

3. Да утвърди стремежа и желанието на работещите с ученици за етичност в

образователно-възпитателния процес.

4. Да очертае моралните отговорности на работещите с ученици: към детето,

към семейството, помежду им и към обществото.

НОРМАТИВНА ОСНОВА :

Конвенцията на ООН за правата на детето;

Европейската харта за правата на човека;

Конституция на РБ;

Закон за защита правата на детето;

Закон за защита правата на човека;

Закон за предучилищното и училищно образование;

Стандарт за приобщаващо образование.

**РАЗДЕЛ I**

**ОСНОВНИ ПОЛОЖЕНИЯ**

**Чл.1** (1) Етичният кодекс е създаден на основание Чл. 175. (1) от ЗПУО и е подчинен на

общите принципи в системата на предучилищното и училищното образование:

1. Единна държавна образователна политика за осигуряване правото на

предучилищно и училищно образование;

2. Ориентираност към интереса и към мотивацията на детето и на ученика, към

възрастовите и социалните промени в живота му, както и към способността му да

прилага усвоените компетентности на практика;

3. Равен достъп до качествено образование и приобщаване на всеки ученик;

4. Равнопоставеност и недопускане на дискриминация при провеждане на

предучилищното и училищното образование;

5. Хуманизъм и толерантност.

(2) Етичният кодекс на училищната общност е приет от представители на

Педагогическия съвет, Обществения съвет, Настоятелството и на ученическото

самоуправление по ред, определен в Правилника за дейността на училището.

(3) Етичният кодекс е неизменна част от училищната документация.

(4) Етичният кодекс се публикува на интернет страницата на училището.

**Чл.2.** Този кодекс определя правилата за поведение на служителите в училището и има

за цел да повиши общественото доверие в техния професионализъм и морал, както и да

издигне престижа на учителската професия и образователната институция.

**РАЗДЕЛ II**

**ПРАВА И ОТГОВОРНОСТИ НА УЧАСТНИЦИТЕ В УЧИЛИЩНАТА**

**ОБЩНОСТ**

**Глава I**

**Педагогически специалисти и служители в училището**

**Чл.3.** (1) Педагогическите специалисти изпълняват своите функции, като се ръководят

от основни ценности и принципи на ЗПУО, националните и европейски нормативни

актове за защита правата на детето и защита правата на човека.

(2) При изпълнение на служебните си задължения се отнасят отговорно и с

уважение към всеки, като се зачитат правата и достойнството на личността и не се

допускат каквито и да са прояви на дискриминация.

**Чл. 4.** (1) Всички работници и служители в 32. СУИЧЕ са длъжни:

1. да спазват принципите на законност, лоялност, честност, безпристрастност,

политическа неутралност и отговорност.

2. да спазват законодателството в Република България, като съдействат за

провеждането на държавна политика, основаваща се на принципите на правовата

държава.

3. да извършват дейността си компетентно, обективно и добросъвестно и да се

стремят към непрекъснато подобряване на работата си в интерес на децата.

4. да не накърняват престижа на училището не само при изпълнение на

служебните задължения, но и в своя обществен и личен живот.

(2) Педагогическите специалисти са длъжни:

1. да основават практиката си на съвременните знания за детското развитие и

познаването на индивидуалните особености на всеки ученик.

2. да разбират и уважават уникалността на всеки ученик.

3. да се съобразяват и отчитат специфичните потребности на всеки ученик.

4. да създават безопасна и здравословна среда, която стимулира социалното,

емоционалното и физическото развитие на учениците.

5. да подкрепят правото на ученика на свободно изразяване на мнение по

въпроси свързани с живота на училищната общност.

6. да осигуряват на учениците с увреждания равни възможности за достъп до

образование и адекватни грижи в зависимост от потребностите на ученика.

7. да не участва в практики, които не зачитат достойнството на ученика или са

опасни и вредни за физическото и емоционално му здраве и развитие.

8. да не осъществяват действия и да не участват в практики, които

дискриминират по някакъв начин учениците на основата на раса, етнически произход,

религия, пол, националност, език, или на базата на статуса, поведението или

убежденията на родителите.

9. При съмнение за психически и физически тормоз върху ученик да действат

съобразно разписаните процедури във вътрешните нормативни актове на 32. СУИЧЕ:

a. Алгоритъм за прилагане на механизма за противодействие на тормоза

б. Механизъм за противодействие на училищния тормоз между учениците

в. План за работата на училищния координационен съвет

г. Правила и задължения на всички служители, свързани с превенция на

агресията и насилието

д. План на комисията за противообществени прояви

10. Когато друго лице изкаже подозрения за тормоз на ученик, да му се окаже

пълно съдействие за предприемане на подходящи действия за закрила.

11. Когато станат известни действия или ситуации, които заплашват здравето и

сигурността на ученик, педагогическите специалисти имат моралната и законова

отговорност да информират органите по закрила на детето и ръководството на

училището.

**Чл.5.** На всички ученици е гарантирано правото:

1. да бъдат обучавани и възпитавани в здравословна, безопасна и сигурна среда;

да бъдат осигурявани възможности за тяхното развитие и приобщаване към

обществените традиции и ценности

2. да бъдат зачитани като активни участници в образователния процес;

3. да бъдат поощрявани с морални и материални награди;

4. да получават информация относно обучението, възпитанието, правата и

задълженията си;

5. да получават обща и индивидуална подкрепа за личностно развитие;

6. да разчитат на равнопоставеност и взаимно зачитане на правата на всеки,

независимо от раса, вяра, националност, убеждения, пол, социален статус;

7. на свобода на изразяване на мнение;

8.закрила срещу нарушаващите тяхното достойнство методи на възпитание,

физическо, психическо или друго насилие или форми на въздействие.

9. да бъдат информирани и консултирани във връзка с избора на образование

и/или професия;

10. да участват в проектни дейности;

11. да дават мнения и предложения за училищните дейности, включително за

избираемите и за факултативните учебни часове;

12. чрез формите на ученическо самоуправление да участват в обсъждането при

решаване на въпроси, засягащи училищния живот и училищната общност.

13. да получават библиотечно-информационно обслужване.

**Чл.6.** Учениците имат следните отговорности:

(1) да работят за повишаване на имиджа на 32. СУИЧЕ

(2) да пазят и защитават доброто име на училището, включително и чрез публичните си изяви в социалните мрежи и медии

(3) да уважават и зачитат мнението на учителите и работещите в училище, на родителите си и на всички свои съученици

(4) да спазват добрия тон в отношенията си с останалите участници в учебния процес

(5) да уважават труда на учителите и да не нарушават мира и спокойствието по време на часовете

**Глава II**

**Подкрепа за личностно развитие на децата и учениците**

**Чл.7.** В 32. СУИЧЕ се осигурява подкрепа за личностно развитие на децата и учениците

съвместно с държавните и местните органи и структури и доставчиците на социални

услуги, подчинена на разпоредбите на чл. 174 от ЗПУО и е част от политиката на

училището, регламентирана в чл. …. от Правилника за устройството и дейността на

училището.

**Чл.8.** Подкрепата за личностното развитие на учениците е обща и допълнителна и е

уредена в ЗПУО, Стандарта за приобщаващо образование и Правилника за

устройството и дейността на училището.

**Чл.9.** Екипната работа между учителите и другите педагогически специалисти

включва обсъждане на проблеми и обмяна на добри практики при работата им с едни и

същи деца и ученици с цел повишаване ефективността на педагогическите подходи.

**Чл.10.** (1) Общата подкрепа се осигурява за всички ученици.

(2) Допълнителната подкрепа се предоставя въз основа на оценката на

индивидуалните потребности, която се извършва от екип за подкрепа за личностно

развитие в училището.

(3) Екипът за подкрепа за личностно развитие се създава със заповед на

директора за определено дете или ученик по чл. 187, ал. 2. 8

**Чл.11.** Екипът за подкрепа за личностно развитие в училището:

1. идентифицира силните страни на ученика, затрудненията, свързани с

развитието, обучението и поведението му, както и причините за тяхното възникване;

2. извършва оценка на индивидуалните потребности на ученика;

3. изготвя и реализира план за подкрепа;

4. извършва наблюдение и оценка за всеки конкретен случай;

**Чл.12.** 32. СУИЧЕ самостоятелно разработва и прилага цялостни политики за

изграждането на позитивен организационен климат, който изисква създаване на

условия за сътрудничество и ефективна комуникация, отношения на доверие между

всички участници в процеса на образование / ученици, учители и родители/.

**Глава III**

**Педагогически съвет**

**Чл.13.** (1) Функциите и ролята на Педагогическия съвет при приемането на вътрешни

нормативни актове, свързани с дейности за осигуряване на позитивен организационен

климат и подкрепа на училищната общност са разписани в чл. 263 от ЗПУО и е

необходимо да бъдат операционализирани чрез:

1. Предприемане на мерки за превенция при възникването на конфликти и

превантивни дейности за осигуряване на позитивен организационен климат и подкрепа

на училищната общност от страна на Педагогическият съвет в училището.

2. Изграждане на вътрешни нормативни актове, съгласно действащата

нормативна уредба:

2.1. Стратегия за развитие на училището за следващите 4 години с приложени

към нея план за действие и финансиране;

2.2. Правилник за дейността на училището чрез изграждане на постоянно

действащи комисии:

2.3. **Етична комисия.** Работи със следните стандарти:

- за управление на качеството в институциите,

- за приобщаващо образование,

- за гражданско и интеркултурно образование;

- за статута и професионалното развитие на учителите, директорите и другите

педагогически специалисти;

- за организацията на дейностите в училищното образование.

2.4. **Комисия по противодействие на училищния тормоз и превенция на**

**агресията и насилието**. Работи със стандарти на Етичната комисия.

2.5. **Комисия по качество**. Работи с всички стандарти по чл. 22 от ЗПУО.

3. **Годишен план за дейността на училището**. Предприемат се конкретните

дейности в оперативен план за постигане на стратегическите цели на училището,

свързани с възпитанието на учениците.

4. **Учебни планове** за индивидуална и самостоятелна форма на обучение – в

зависимост от индивидуалните потребности на всеки ученик и нуждите му от подкрепа.

5. **Мерки** за повишаване качеството на образованието, произтичащи от

оперативните цели на Стратегията.

6. **Програма за превенция** на ранното напускане на училище;

7. **Програма за предоставяне на равни възможности** и за приобщаване на

учениците от уязвими групи;

(2) Педагогическият съвет:

1. предлага на директора разкриване на занимания по интереси;

2. прави предложения на директора за награждаване на ученици и за налагане на

съответните санкции в предвидените в този закон случаи;

3. участва със свои представители в създаването и приемането на етичен кодекс

на училищната общност.

**Глава IV**

**Обществен съвет**

**Чл.14.** На основание чл. 265 от ЗПУО

(1) С цел създаване на условия за активни и демократично функциониращи

общности към всяко училище се създава обществен съвет.

(2) Общественият съвет е орган за подпомагане на развитието на училището и за

граждански контрол на управлението му.

(3) Общественият съвет в училището:

1. одобрява Стратегията за развитие на училището и приема ежегодния отчет на

директора за изпълнението й;

2. участва в работата на Педагогическия съвет при обсъждането на програмите

по чл. 263, ал. 1, т. 8 и 9 от ЗПУО и при обсъждане на избора на ученически униформи;

3. предлага политики и мерки за подобряване качеството на образователния

процес въз основа на резултатите от самооценката на институцията, външното

оценяване - за училищата, и инспектирането на училището.

**Глава V**

**Училищно настоятелство**

**Чл.15.** На основание чл. 309 от ЗПУО с цел подпомагане на образователната

институция към 32. СУИЧЕ се създава Училищно настоятелство.

1. Настоятелствата се създават като юридически лица с нестопанска цел за

осъществяване на общественополезна дейност и организират дейността си при

условията и по реда на Закона за юридическите лица с нестопанска цел и в

съответствие с разпоредбите на този закон, на устава или на учредителния си акт.

2. Съдействат за осигуряване на допълнителни финансови и материални средства

за училището и контролират целесъобразното им разходване;

3. Подпомагат изграждането и поддържането на материално-техническата база на

училището;

4. Съдействат при организиране на ученическото хранене, за осигуряване на

транспорт и при решаването на други социално-битови проблеми на учениците и

учителите от училището.

5. Съдействат за реализирането на програми по проблемите на учениците, за

заниманията по интереси, организирания отдих, туризъм и спорт с учениците;

6. Организират и подпомагат обучения на родителите по въпросите на възпитанието и

развитието на техните деца;

7. Организират обществеността за подпомагане на училището;

8. Сигнализират компетентните органи при извършени нарушения в системата на

училищното образование.

**Глава VI**

**Родители**

**Чл.16.** (1) Родителите имат следните права, свързани с етиката в отношенията с

работещите в училище:

1. периодично и своевременно да получават информация за успеха и развитието

на децата им в образователния процес, за спазването на правилата в училището и за

приобщаването им към общността;

2. да се срещат с ръководството на училището, с класния ръководител, с

учителите и с другите педагогически специалисти в определеното приемно време или в

друго удобно / само при предварително уточняване/ за двете страни време;

3. да присъстват и при желание от тяхна страна да бъдат изслушвани, когато се

решават въпроси, които засягат права и интереси на ученика;

4. най-малко веднъж годишно да получават информация, подкрепа и

консултиране в училището по въпроси, свързани с образованието, с кариерното

ориентиране и с личностното развитие на децата им;

5. да избират и да бъдат избирани в Обществения съвет на училището;

6. да изразяват мнение и да правят предложения за развити на училището и

центъра за подкрепа за личностно развитие.

**Чл.17.** (1) Родителите имат следните задължения, свързани с етичните правила в

училището:

1. да осигуряват редовното присъствие на ученика в училище, като уведомяват

своевременно училището в случаите на отсъствие на ученика;

2. редовно да се осведомяват за своите ученици относно приобщаването им в

училищната среда, успеха и развитието им в образованието и спазването на

училищните правила;

3. да спазват Правилника за дейността на училището и да съдействат за

спазването му от страна на ученика;

4. да участват в процеса на изграждане на навици за самоподготовка като част от

изграждането на умения за учене през целия живот;

5. да участват в родителските срещи;

6. да се явяват в училището след покана от учител, директор или друг

педагогически специалист в подходящо за двете страни време.

7. да зачитат достойнството на учителите и другите членове на училищната общност

8. да възпитават децата си да зачитат достойнството на учителите, съучениците си и на другите членове на училищната общност

9. в случаите, когато има конфликт между ученици или между ученик и учител, да споделят наблюденията си открито първо с класния ръководител, педагогическия съветник или Ръководството на 32. СУИЧЕ

10. да зачитат и пазят доброто име на училището, включително и чрез публичните си изяви в социалните мрежи и медии

**Раздел ІІІ**

**МОРАЛНИ ОТГОВОРНОСТИ КЪМ СЕМЕЙСТВОТО**

**Чл.18.** Първостепенна отговорност на работещите в училище е да подпомагат

семейството при отглеждането и възпитанието на децата.

**Чл.19.** Да зачитат достойнството на всяко семейство и неговата култура, обичаи, език

и убеждения.

**Чл.20.** Да уважават ценностите на семейството при отглеждане и възпитание на

децата и правото му да взема решения за своите деца.

**Чл.21.** Да информират семейството за всички решения, отнасящи се до детето, и

когато е подходящо, да го включва във вземането на такива решения.

**Чл.22.** Да зачитат правото на семейството да бъде информирано за начина, по който се

работи с детето, за оказаната му обща и допълнителна подкрепа.

**Чл.23.** Да информират родителите за изследователските проекти, включващи техните

деца.

**Чл.24.** Да не използват отношенията със семейството за лично облагодетелстване. Да

не влизат в отношения с членовете на семейството, които могат да навредят на

ефективността на работата с детето.

**Чл.25.** Да осигуряват конфиденциалност на информацията и да зачита правото на

семейството на личен живот с изключение на случаите на малтретиране и лоша грижа.

Това не важи в случаите, когато има основания да счита, че благополучието на детето е

в риск.

**Чл.26.** Да се ангажират с разработването на правила за опазване поверителността на

информацията, които да бъдат достъпни и задължителни за целия персонал.

Разкриването на поверителна информация за детето може да стане само с разрешение

на семейството. Това не важи в случаите на малтретиране и лоша грижа.

**Чл.27.** В случаите, когато има конфликт между членовете на семейството, да се работи

открито, споделяйки наблюденията си за детето, за да помогне всички включени страни

да вземат информирано решение, като стриктно се въздържа от вземане страна в

конфликта.

**Раздел IV**

**ВЗАИМООТНОШЕНИЯ С КОЛЕГИТЕ**

**Чл.28. (**1) В отношенията с колегите си служителят проявява уважение и коректност,

като не допуска поведение, което накърнява достойнството и правата на отделната

личност.

(2) Служителят уважава мнението на колегите си и се съобразява с правото им

на личен живот.

**Чл.29.** Със своето лично поведение и чувство за отговорност, служителят трябва да

дава пример на другите служители, а служителите на ръководни длъжности - и по

отношение на подчинените си.

**Чл.30.** Служителят да изгражда и поддържа отношения на уважение, доверие,

сътрудничество н колегиалност.

**Чл.31.** Служителят да работи за утвърждаване собствения и на колегите си авторитет,

като се въздържа от действия, които биха уронили престижа на професията, и да

проявява нетърпимост към подобни действия.

**Раздел V**

**МОРАЛНИ ОТГОВОРНОСТИ КЪМ ОБЩЕСТВОТО**

СЛУЖИТЕЛЯТ:

**Чл.32.** Предоставя образователни и възпитателни услуги. Не предлага услуги, за които

не притежава компетентност, квалификация или ресурси и правоспособност.

**Чл.33.** Работи за създаване на сигурна обществена среда, в която ученикът да получава

адекватни здравни грижи, храна, подслон, възпитание и да живее без насилие.

**Чл.34.** Съдейства за повишаване степента на разбиране на ученика и неговите нужди

от обществото.

**Чл.35.** Работи за популяризиране правата на учениците, както и за повишаване

чувствителността на обществото към нарушаването им.

**Чл.36.** (1) . Работи за подкрепа на законите и политиките, конто подпомагат

благополучието на учениците и семействата им и се противопоставя на тези, които го

нарушават.

(2) Служителят се задължава:

1. Да уважава уникалността и потенциала на всеки ученик.

2. Да работи в интерес на ученика .

3. В работата си в никакъв случай да не използва физически наказания и

възпитателни методи, уронващи достойнството на ученика.

4. Да уважава и подкрепя семействата при отглеждане и възпитание на децата.

5. Да уважава колегите и да ги подкрепя и насърчава в изпълнение на етичните

правила (кодекс).

6. Да поддържа висок стандарт на професионално поведение, като постоянно

обогатява знанията, уменията и компетентностите си.

7. Да служи като застъпник на детето и семейството в общността и обществото.

8. Да спазва етичните правила, заложени в този кодекс.

9. Служителят изпълнява задълженията си безпристрастно и непредубедено,

като създава условия за равнопоставеност на разглежданите случаи и лица .

10. Служителят е длъжен да опазва данните и личната информация на

гражданите, станали му известни при или по повод на изпълнението на служебните му

задължения.

11. Служителят отговаря на поставените въпроси съобразно функциите, които

изпълнява, като при необходимост пренасочва гражданите към друг служител,

притежаващ съответната компетентност.

12. Служителят информира гражданите относно възможностите за обжалване в

случаи на допуснати от администрацията нарушения или отказ за извършване на

административна услуга.

**Раздел VІ**

**ПРОФЕСИОНАЛНО ПОВЕДЕНИЕ**

**Чл.37. (**1) Професионализмът се разкрива чрез работата, която се върши етично,

компетентно и позитивно:

1. При изпълнение на служебните си задължения служителят следва поведение,

което създава увереност у органите, чиято дейност подпомага, че могат да му се

доверяват и да разчитат на него.

2. Когато прави предложения пред ръководството на училището служителят

предоставя цялата информация, отнасяща се до вземането на конкретно решение.

**Чл.38.** (1) Задължения на служителя

1. Служителят е длъжен да спазва служебната йерархия и стриктно да изпълнява

актовете и заповедите на горестоящите органи и служители от администрацията.

2. Служителят не е длъжен да изпълни неправомерна заповед, издадена по

установения ред, когато тя съдържа очевидно за него правонарушение.

3. Служителят може да поиска писмено потвърждаване на служебния акт, когато

в отправената до него устна заповед се съдържа очевидно за него правонарушение.

4. Служителят не е длъжен да изпълни нареждане, което засяга неговите права,

правата на неговата съпруга или съпруг, роднини по права линия без ограничения, по

съребрена линия до четвърта степен и по сватовство до втора степен включително. .

**Чл.39.** Служителят поставя пред своя ръководител открито и честно проблемите, с

които се сблъсква в процеса на работата.

**Чл.40. (**1) Служителят противодейства на корупционни прояви и на други

неправомерни действия в държавната администрация.

(2) Служителят не допуска да бъде поставен във финансова зависимост или в

друга обвързаност от външни лица или организации, както и да иска и да приема

подаръци, които могат да повлияят на изпълнението на служебните му задължения.

(3) Служителят не може да приема подаръци или облаги, които могат да

бъдат възприети като награда за извършване на работа, която влиза в служебните му

задължения.

**Чл. 41.** Служителят не трябва да изразява лични мнения по начин, който може да бъде

тълкуван като официална позиция на училището, в което работи.

**Чл.42.** (1) При изпълнение на служебните си задължения служителят опазва

повереното му имущество с грижата на добър стопанин и не допуска използването му

за лични цели. Служителят е длъжен своевременно да информира непосредствения си

ръководител за загубата или повреждането на повереното му имущество.

(2) Документите и данните в училището могат да се използват от служителя

само за изпълнение на служебните му задължения при спазване на правилата за защита

на информацията.

**Чл.43.** Служителят е длъжен да спазва установеното работно време за изпълнение на

възложените му задължения.

**Чл.44.** При изпълнение на служебните си задължения и в обществения си живот

служителят следва поведение, което не уронва престижа на училището:

**1.** Служителят не допуска на работното си място поведение, несъвместимо с

добрите нрави.

**2.** Служителят се стреми да не предизвиква с поведението си конфликтни

ситуации, а при възникването им – полага усилия да ги преустанови, като запазва

спокойствие и контролира поведението си.

**3.** Служителят спазва благоприличие и делови вид в облеклото, съответстващи

на служебното положение и на институцията, която представлява.

**Чл.45.** Служителят не участва в скандални прояви, с които би могъл да накърни

престижа на училището.

**Чл.46.** Служителят противодейства на корупционни прояви в училището, като не

допуска да бъде поставен във финансова зависимост или в друга обвързаност от лица

или организации, както и да иска и да приема подаръци, услуги, пари, облаги или други

ползи, които могат да повлияят на изпълнението на служебните му задължения.

**Чл.47.** Служителят не може да упражнява дейности, посочени в законодателството

като несъвместими с неговите задължения и отговорности, както и да получава доходи

от такива дейности.

**Раздел VII**

**КОНФЛИКТ НА ИНТЕРЕСИ**

**Чл.48.** (1) При възлагането на служебна задача, чието изпълнение може да доведе до

конфликт между служебните му задължения и неговите частни интереси, служителят

следва своевременно да уведоми своя ръководител.

(2) Служител, на когото станат известни факти и обстоятелства за възникнал

конфликт на интереси в училището , в което е назначен, предприема необходимите

мерки за изясняване на въпроса.

(3) Когато служителят се съмнява дали дадена дейност е съвместима със

служебните му

задължения, той трябва да обсъди това със своя ръководител.

**Чл.49.** (1) Служителят не може да използва служебното си положение за осъществяване

на свои лични или на семейството си интереси.

(2) Служителят не участва в каквито и да са сделки, които са несъвместими с

неговата длъжност, функции и задължения.

(3) Служителите, напуснали училището , не трябва да злоупотребяват с

информацията, която им е станала известна във връзка с длъжността, която са заемали,

или с функциите, които са изпълнявали.

**Чл.50.** Служителят не може да използва служебното си положение за лично и на

семейството си облагодетелстване.

**Чл.51.** Служителят трябва да избягва всякакви ситуации, които могат да доведат до

конфликт на интереси.

**Чл.52.** В случай на вече възникнал конфликт на интереси и само съобразно с

нарежданията на ръководителя му, служителят може да се оттегли от конкретното

служебно задължение, което е причина за възникването на конфликта.

**Чл.53.** Когато служителят смята, че дадена дейност е несъвместима със служебните му

задължения, той трябва да обсъди това с Директора.

**Раздел VIIІ**

**КОМИСИЯ ПО ЕТИКА**

**Чл.54.** За спазването на Етичния кодекс и разрешаване на възникнали с приложението

му казуси в училището се създава Комисия по етика.

**1.** Комисията се избира в едноседмичен срок от утвърждаването на Етичния

кодекс.

**2.** Членовете се избират от Педагогическия съвет за срок от една година.

**3.** Комисията по етика приема Правила за дейността си, с които се запознава

Педагогическия съвет и които се утвърждават от Директора.

**4.** Комисията по етика отчита дейността си на годишния Педагогически съвет.

**Чл.55.** Комисията по етика разглежда подадените жалби, свързани със спазването на

този кодекс, а при необходимост се самосезира.

**Чл.56.** Всеки заинтересован член може да внесе жалба до Комисията по етика, която се

завежда във входящ дневник.

**Чл.57.** Комисията по етика разглежда постъпилите жалби най-късно в едноседмичен

срок от постъпването им и се произнася с мотивирано становище, въз основа на което

Директорът взема решение. Непроизнасянето в срок се смята за мълчалив отказ за

налагане на санкция.

**Раздел ІХ**

**ЛИЧНО ПОВЕДЕНИЕ**

**Чл.58** (1) При изпълнение на служебните си задължения и в обществения си живот

служителят следва поведение, което не уронва престижа на службата.

(2) Служителят не допуска на работното си място поведение, несъвместимо с

добрите нрави.

(3) Служителят се стреми да избягва в поведението си конфликтни ситуации, а

при възникването им цели да ги преустанови, като запази спокойствие и контролира

поведението си..

**Чл.59.** Служителят не може да участва в скандални прояви, с които би могъл да

накърни престижа на училището.

**Чл.60.** Служителят не може да упражнява дейности, посочени в законодателството

като несъвместими с неговите задължения и отговорности, както и да получава доходи

от такива дейности.

**Чл.61.** Служителят придобива и управлява имуществото си по начин, който да не

създава съмнение за злоупотреба със служебното му положение.

**Раздел Х**

**ДРУГИ РАЗПОРЕДБИ**

**Чл.62.** При неспазване нормите на поведение в този кодекс служителите носят

дисциплинарна отговорност съгласно ЗПУО и КТ.

**Чл.63.** При първоначално встъпване в длъжност непосредственият ръководител е

длъжен да запознае служителя с този кодекс.

**ЗАКЛЮЧИТЕЛНИ РАЗПОРЕДБИ**

§**.1.** Контролът за спазване на нормите на настоящия Етичен кодекс се осъществява от

Комисията по етика.

§**.2.** При неспазване нормите на поведение в този кодекс служителите носят

дисциплинарна отговорност съгласно Кодекса на труда и Правилника за устройството и

дейността на училището.

§**.3.** При първоначално встъпване в длъжност непосредственият ръководител е длъжен

да запознае работещия с разпоредбите на този кодекс.

§**.4.** Настоящият етичен кодекс е приет от Педагогическия съвет на ........................................

……………………………………………………………………………………………………